**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 52856/11.09.2023**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

 la proiectul de hotărâre

privind însușirea documentației de prima înregistrare a unui imobil teren în suprafață de 2415 mp, situat în municipiul Satu Mare.

Având în vedere faptul că Stația de Pompare Sud este unul din cei mai mari consumatori de energie, Apaserv Satu Mare a depus spre finanțare proiectul ” Instalare centrale electrice fotovoltaice și racordare la intalațiile electrice de utilizare pentru Apaserv Satu Mare”.

 În imediata vecinătate a Staiei de pompare Sud, s-a identificat o parcelă de teren în suprafață de 2415 mp care poate face obiectul înscrierii în proprietatea Municipiului Satu Mare, suprafață care dă posibilitatea montării de panouri fotovoltaice respectiv eficientizarea energetică prin producerea energiei din surse regenerabile în vederea asigurării consumului propriu la nivelul operatorului Apaserv Satu Mare S.A.

 Acest proiect va contribui semnificativ la reducerea consumului de energie electrică din surse convenționale și producerea de energie verde, reducerea cheltuielilor cu energia electrică și reducerea emisiilor de gaze cu efect de seră.

Finanțarea proiectului este asigurată din fondul de Coeziune al Uniunii Europene prin Programul Operațional Infrastructură Mare 2014-2020.

Luând în considerare cele de mai sus, este necesară însușirea documentației cadastrale de primă înscriere a imobilului mai sus menționat, întocmită de S.C. Syntax S.R.L. prin Budai Zsolt Petru la solicitarea autorității publice executive, după cum urmează:

* teren extravilan, în suprafață de 2415 mp, categoria de folosință neproductiv- N.

 Față de cele expuse mai sus, ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

 Șef serviciu Consilier

 Faur Mihaela Văscan Adrian Viorel